Атырау облысы бойынша мүгедектігі бар адамдарға 2026 жылғы 1- қыркүйекке көрсетілген арнаулы әлеуметтік қызметтер туралы ақпарат

[bookmark: _Hlk239697063]Облыс бойынша барлық санаттағы мүгедектігі бар адамдардың саны –                  28 107 адам, оның ішінде бірінші топтағы мүгедектер – 3 083 адам, екінші топтағы мүгедектер – 9 833 адам, үшінші топтағы мүгедектер – 10 030 адам, мүгедек балалар – 5 161 адам.
Бүгінгі күні мүгедектігі бар азаматтарға облыстық мүгедектерді сауықтыру орталығы және төрт арнаулы әлеуметтік қызметтер көрсету орталықтары арнаулы әлеуметтік қызметтер көрсетеді.	
[bookmark: _Hlk239700309]Олар: «№1 арнаулы әлеуметтік қызметтер көрсету орталығы» (Сарайшық жүйке-неврологиялық ауруларға арналған орталық – 287 адам), «№2 арнаулы әлеуметтік қызметтер көрсету орталығы» (Жылыой ауданында орналасқан жүйке-неврологиялық ауруларға арналған орталық – 142 адам), №3 арнаулы әлеуметтік қызметтер көрсету орталығы» (психоневрологиялық ауытқулары бар мүгедектігі бар балаларға арналған орталық - 106 адам), №4 арнаулы әлеуметтік қызметтер көрсету орталығы» (қарттар мен мүгедектігі бар адамдарға арналған орталық – 104 адам) және облыстық мүгедектерді сауықтыру орталығы - (626 адам) және «Алмалы» мүгедектігі бар адамдарды әлеуметтік оңалту орталығы – (277 адам). Бұл мекемелерде 2026 жылдың 1 қыркүйегіне барлығы 1542 адам қызмет алды.
2026 жылдың 1 қыркүйек жағдайына мүгедектігі бар адамдарды техникалық оңалту құралдарымен қамтамасыз ету мақсатында өтініш берген 20 762 мүгедектігі бар адамдардың 16 499-і немесе 79,5%-і әлеуметтік қызметтер порталы арқылы құралдармен және әлеуметтік қызметтермен қамтамасыз етілді. 
Анықтама үшін: протездік-ортопедиялық көмекке 2616 мүгедектігі бар адам өтініш беріп, оның 1708 немесе 65,3 пайызы; сурдологиялық көмекпен 335 өтініштің 279-і немесе 83,3 пайызы, тифлотехникалық құралдармен 1037 өтініштің 847-і немесе 81,7 пайызы; арнаулы жүріп-тұру құралдармен 568 өтініштің 505-і немесе 88,9 пайызы; санаториялық-курорттық емдеу қызметімен 6971 өтініштің 4623-і немесе 66,3 пайызы; жеке көмекші қызметімен 988 өтініштің 968-і немесе 98 пайызы; ымдау тілі қызметіне 212 өтініштің 186-і немесе 87,7 пайызы және міндетті гигиеналық құралдармен 8035 өтініштің 7383-і немесе 91,9 пайызы орындалды. 
2023–2027 жылдарға арналған «AMANAT» партиясының «Халықпен бірге» сайлауалды бағдарламасы аясында ерекше қажеттіліктері бар адамдарға арналған инфрақұрылымды жақсарту жөніндегі Жоспарды іске асыру шеңберінде қолжетімділіктің интерактивті картасы Inva.gov.kz интернет-порталына облыс бойынша 2373 нысан енгізіліп, 1699 (72%) нысан бейімделді. 
Порталға енгізілген нысандар санына байланысты ағымдағы жылы                 444 нысанды бейімдеу жоспарланды, бүгінгі күні Атырау қаласының 291 нысан бейімделді.
Атырау қаласы және аудандарда мүгедектігі бар адамдар үшін кедергісіз ортаны қалыптастыру мақсатында нысандарды зерделеу үшін 8 (сегіз) мониторингтік топтар жұмыс жасауда. Мониторингтік топ құрамына әкімдіктің құрылымдық бөлімдері, мүгедектігі бар адамдардың мәселелерімен айналысатын үкіметтік емес ұйымдардың өкілдері енгізілген. 
[bookmark: _Hlk239700677]Облыста мемлекеттік әлеуметтік тапсырыс аясында мүгедектігі бар адамдарды тасымалдауды қамтамасыз ететін 190 инватакси қызметі көрсетіледі (арнайы жабдықталған-10, жабдықталмаған-180).
Жыл басынан 190 инватаксимен 4 277 қозғалуда қиындығы бар мүгедектерге 271 496 тасымал жасалды. 
Облыста 1 719 ардагерлеріміз бар, оларға қысқаша тоқталсам:
Екiншi дүниежүзiлiк соғыс кезеңiнде фашистер мен олардың одақтастары құрған концлагерьлердегі, геттолардағы және басқа да мәжбүрлеп ұстау орындарындағы кәмелетке толмаған тұтқындар – 1 адам;
Ұлы Отан соғысы жылдарында тылдағы жанқиярлық еңбегі мен мінсіз әскери қызметі үшін бұрынғы КСР Одағының ордендерімен және медальдарымен наградталған адамдар – 9 адам; 
1941 жылғы 22 маусым-1945 жылғы 9 мамыр аралығында кемінде алты ай жұмыс істеген (қызмет өткерген) және Ұлы Отан соғысы жылдарында тылдағы жанқиярлық еңбегі мен мінсіз әскери қызметі үшін бұрынғы КСР Одағының ордендерімен және медальдарымен наградталмаған адамдар – 530 адам; 
1986-1989 жылдары Чернобыль АЭС-індегі апатқа қатысқандар – 150 адам; 
Ауғанстандағы ұрыс қимылдарының қатысушылары – 413 адам;
2021 жылдан бастап "Ардагерлер туралы" Заңға сәйкес Ирактағы халықаралық бітімгершілік операцияға бітімгер ретінде қатысқан Қазақстан Республикасының әскери қызметшілері – 2 адам; 
Таулы Қарабақтағы этносаралық қақтығысты реттеуге қатысқан әскери қызметшілері – 247 адам;
Тәжік-Ауған учаскесінде Тәуелсіз Мемлекеттер Достастығының шекарасын күзетуді күшейту жөніндегі мемлекетаралық шарттар мен келісімдерге сәйкес міндеттерді орындаған Қазақстан Республикасының әскери қызметшілері – 326 адам;
Бұрынғы КСР Одағын қорғау, әскери қызметтің өзге де міндеттерін басқа кезеңдерде атқару кезінде жаралануы, контузия алуы, мертігуі салдарынан немесе майданда болуына байланысты, сондай-ақ Ауғанстанда немесе ұрыс қимылдары жүргзілген басқа да мемлекеттерде әскери қызметін өткеру кезінде ауруға шалдығуы салдарынан мүгедектік белгіленген әскери қызметшілері – 40 адам. 	Мүгедектігі бар адамдардың, балалардың қауіпсіздігін қамтамасыз ету мақсатында басқармаға қарасты №1,2,3,4 және облыстық мүгедектерді сауықтыру орталықтарының, барлығы 335 камера Ішкі Істер органдарының жедел басқармасы орталықтарының ақпараттық жүйелеріне қосылып, бақылауда. (№1 – 93, №2 – 80, №3 -100, №4 – 38, РЦ-24).
Күні бүгінге облыс аумағында 16 мемлекеттік мекеме және 2 үкіметтік емес ұйым лицензия негізінде арнаулы әлеуметтік қызметтерді көрсетеді. 

